חיבת ציון (מושב)

חיבת ציון (חִבַּת צִיּוֹן) הוא מושב בעמק חפר ליד העיר חדרה. חיבת ציון ממוקם מצפון לכביש 581, כק"מ מזרחית לכביש 4, מצפון לכפר הרא"ה ומדרום לחרב לאת. המושב שייך למועצה אזורית עמק חפר וקרוי על שם אגודת חיבת ציון.

היסטוריה
המושב הוקם בשנת 1933 על ידי ארגון "אחוזת חקלאים של מרכז ציוני רוסיה". לאחר מכן, עם השנים, נוספו אליו גם עולים ממרכז אירופה. למושב אופי מעורב מבחינה דתית.

תעסוקה ומסחר
המושב, ששטחו הוא כ-4,500 דונם, שייך ל"התאחדות האיכרים". ענפי החקלאות העיקריים של היישוב הן: מטעים, לול ופרחים. מטע האנונה האורגני הראשון והגדול ביותר בארץ נמצא ביישוב.

במושב קיים מרכז חינוכי להפקת ביו-דיזל באמצעים ביתיים.

הערות שוליים

יישובים שהוקמו ב-1933
מושבים
מועצה אזורית עמק חפר